Diari Oficial de la Generalitat Valenciana


Sumari del DOGV 9495, del 22-12-2022 (2022/12846)

RESOLUCIÓ de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9495

Data del DOGV
:   22-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12857


Data del document
:   16-12-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana. [2022/12042]  
  
El Consell Europeu va acordar el 21 de juliol de 2020 un instrument excepcional de recuperació temporal denominat Next Generation EU (Pròxima Generació UE) per a fer front a les conseqüències econòmiques i socials de la pandèmia, el nucli del qual està constituït pel Mecanisme de Recuperació i Resiliència (d'ara en avant MRR), la finalitat del qual és donar suport a la inversió i les reformes en els estats membres per a aconseguir una recuperació sostenible i resilient, al mateix temps que es promouen les prioritats ecològiques i digitals de la UE. Per a aconseguir aqueixos objectius, cada estat membre ha de dissenyar un pla nacional que incloga les reformes i els projectes d'inversió necessaris. El Govern d'Espanya aprova el Pla de Recuperació, Transformació i Resiliència (d'ara en avant PRTR) el primer eix del qual reforça la inversió pública i privada per a reorientar el model productiu, impulsant la transició verda. Dins del Component 4 «Conservació i restauració d'ecosistemes i la seua biodiversitat» del PRTR s'inclou, dins de la inversió 2, relativa a la «Conservació de la biodiversitat terrestre i marina», un pla per a l'aplicació de mesures de restauració, millora i manteniment dels valors ambientals, paisatgístics, etnogràfics i culturals de les reserves de la biosfera.  
Amb l'objectiu de tirar avant aquest pla, per acord del Consell de Ministres de 6 de juliol de 2021, s'autoritza la proposta de distribució territorial per a l'execució de crèdits pressupostaris per al seu sotmetiment a la Conferència Sectorial de Medi Ambient, corresponents als fons del PRTR, en el marc dels Components 4, anteriorment esmentat, i el 5 «preservació de l'espai litoral i dels recursos hídrics», del PRTR per a l'exercici pressupostari 2021, per un import total de 454.427.985 euros.  
En aquest sentit, en la sessió de la Conferència Sectorial de Medi Ambient celebrada en data 9 de juliol de 2021, es va adoptar l'acord pel qual s'aproven els criteris de repartiment referits en l'apartat anterior. Així mateix, s'estableix que les comunitats autònomes hauran d'aprovar les bases de les convocatòries de concessió d'aquestes ajudes.  
En virtut de tot això, el 8 d'octubre de 2021, es dicta Resolució de l'Organisme Autònom Parcs Nacionals (OAPN), entitat pública dependent del Ministeri per a la Transició Econòmica i el Repte Demogràfic, que resol transferir a la Comunitat Valenciana 985.610,00 euros per al finançament d'actuacions en reserves de la biosfera.  
  
En l'acord de la Conferència Sectorial de Medi Ambient de 15 de desembre de 2021 es completava la primera territorialització del 9 de juliol i s'actualitzava i reemplaçava les condicions de desenvolupament i execució aplicables. Finalment, en la Conferència Sectorial de Medi Ambient celebrada en data 20 de juny de 2022 s'aprova l'Acord pel qual es modifiquen i actualitzen determinats acords de l'any 2021 relatius al Component 4 del PRTR, a conseqüència de l'experiència i necessitats sorgides en la seua aplicació.  
Per tant, les subvencions regulades en la present Resolució es finançaran amb càrrec als fons del PRTR assignats a la Comunitat Valenciana, emmarcant-se en la inversió 2 «Conservació de la biodiversitat terrestre i marina», del Component 4 «Conservació i restauració d'ecosistemes marins i terrestres i la seua biodiversitat» del pla, contribuint al compliment dels seus objectius, d'acord amb la normativa reguladora de l'MRR a escala europea i nacional. A aquest efecte, l'objectiu que pretén complir la subvenció és l'objectiu 69, «Actuacions de conservació de la biodiversitat», amb un indicador de compliment consistent a aconseguir almenys 50.000 hectàrees cobertes en tota Espanya per actuacions efectives de conservació de la biodiversitat, i és la fracció per a desenvolupar d'aquest indicador per la Comunitat Valenciana de 5.500 hectàrees.  
  
Així mateix, té la finalitat de l'aplicació de mesures de restauració, millora i manteniment dels valors ambientals, paisatgístics, etnogràfics i culturals de les dues reserves de la biosfera de la Comunitat Valenciana, Vall del Cabriol i Alt Túria, concentrant en aquesta convocatòria un total de 985.610,00 - durant el trienni 2021-2023. Aquests fons es concedeixen a la Comunitat Valenciana per Resolució del Ministeri per a la Transició Ecològica i el Repte Demogràfic en data de 8 d'octubre de 2021.  
Les presents ajudes estan incloses en el Pla Estratègic de Subvencions 2021/2023 de la Conselleria d'Agricultura, Desenvolupament Rural, Emergència Climàtica i Transició Ecològica aprovat per Resolució de 16 de juny de 2021 i modificades per la Resolució de 27 de juliol de 2022.  
D'aquesta manera, els projectes del Pla de suport a la conservació de la biodiversitat que ací ens ocupa, seran finançats amb càrrec als fons Next Generation EU del Mecanisme de Recuperació i Resiliència de la Unió Europea. Per aquest motiu els seran aplicables les especialitats previstes en l'article 44 del Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del PRTR; i pel Règim de gestió econòmica financera dels fons vinculats a l'MRR i al React-EU, regulat en la secció segona del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19.  
  
En aplicació dels articles 3.4 i 4.3 del Decret 128/2017, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques a les ajudes referides en aquesta convocatòria i, respecte de les entitats beneficiàries, no els resulta aplicable l'article 107.1 del Tractat de Funcionament de la UE (TFUE), per no realitzar activitat econòmica per la qual oferisquen béns i/o serveis en el mercat.  
D'altra banda, la present Resolució s'acull al Pla d'execució de mesures antifrau per a la gestió dels fons Next Generation EU per a la Conselleria d'Agricultura, Desenvolupament Rural, Emergència Climàtica i Transició Ecològica, aprovat amb data de 2 de maig de 2022.  
Per tot això, fent ús de les atribucions conferides pel dit article 23 del Decret llei 6/2021, així com les competències que estableix l'article 10 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, després de l'informe de l'Advocacia de la Generalitat i de la Intervenció Delegada, resolc:  
  
Primer. Aprovació de les bases reguladores i convocatòria  
S'aproven les bases reguladores i la convocatòria de subvenció d'ajudes per a l'exercici 2022 en el marc pressupostari del Programa 133.63-Z7-T7, projecte S8981 («MRR Conservació Reserves Biosfera CV»), dotat amb 985.610,00 euros, per a l'aplicació de mesures de conservació de la biodiversitat en el marc del Component 4 «Conservació i restauració d'ecosistemes i la seua biodiversitat» en les reserves de la Biosfera de la Comunitat Valenciana».  
  
Segon. Normativa aplicable  
A les ajudes regulades en la present resolució els resulta aplicable la següent normativa:  
a) Comunitària:  
- Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 352 de 24.12.2013).  
- Reglament (UE) núm. 702/2014 de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea.  
- Reglament (UE) 2020/972 de la Comissió, de 2 de juliol de 2020 pel qual es modifiquen el Reglament (UE) núm. 1407/2013 pel que fa a la seua pròrroga i el Reglament (UE) núm. 651/2014 pel que fa a la seua pròrroga i els ajustos pertinents.  
- Reglament (UE) núm. 2021/241 del Parlament Europeu i del Consell, de 12 de febrer de 2021 pel qual s'estableix el Mecanisme de Recuperació i Resiliència.  
  
b) Nacional:  
- Llei 38/2003, de 17 de novembre, general de subvencions i en el seu Reglament, aprovat pel Reial decret 887/2006, de 21 de juliol.  
- Llei 42/2007, de 13 de desembre, del patrimoni natural i de la biodiversitat; la Llei 45/2007, de 13 de desembre, per al desenvolupament sostenible del medi rural.  
- Reial decret 342/2007, de 9 de març, pel qual es regula el desenvolupament de les funcions del programa MaB, així com el Comité Espanyol del dit programa en e l'OAPM, el Reial decret 389/2016, de 22 d'octubre, pel qual s'aprova el Pla director de la Xarxa de Parcs Nacionals.  
- Reial decret 387/2013, de 31 de maig, pel qual es modifica el Reial decret 342/2007, de 9 de març, pel qual es regula el desenvolupament de les funcions del Programa MaB.  
- Llei 19/2013, de 9 de desembre, de transparència, accés a la informació pública i bon govern.  
- Llei 30/2014, de 3 de desembre, de parcs nacionals.  
- Llei 39/2015, d'1 d'octubre, del procediment administratiu comú de les administracions públiques.  
- Llei 40/2015, d'1 d'octubre, de règim jurídic del sector públic.  
  
- Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència.  
  
- Ordre HFP/1031/2021, de 29 de setembre, per la qual s'estableix el procediment i format de la informació a proporcionar per les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del Pla de recuperació, transformació i resiliència.  
- Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
  
- Resolució de la Presidenta de l'OAPN de 8 d'octubre de 2021 per la qual es transfereix a la Comunitat Valenciana el crèdit aprovat en la Conferència Sectorial de Medi Ambient de 9 de juliol de 2021 per a finançament d'actuacions en reserves de la Biosfera.  
- Orientacions per a la transferència de fons a les comunitats autònomes per a finançar mesures amb el Mecanisme de Recuperació i Resiliència a través de conferència sectorial o mitjançant ajudes convocades per l'Estat i gestionades per aquelles com a entitats col·laboradores, del Ministeri d'Hisenda d'11 de febrer de 2021.  
  
c) Autonòmica:  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (modificada pel Decret llei 6/2021 i el Decret llei 1/2022).  
- Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
- Decret llei 6/2021, d'1 d'abril del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19.  
- Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada en la Comunitat Valenciana per la guerra a Ucraïna.  
- Llei 1/2022, de 13 d'abril, de la Generalitat, de transparència i bon govern de la Comunitat Valenciana.  
  
Tercer. Eficàcia i recursos  
La present resolució fa efecte des de l'endemà d'aparéixer publicada en el Diari Oficial de la Generalitat Valenciana.  
  
Contra la present resolució, que exhaureix la via administrativa, es podrà interposar un recurs contenciós administratiu en el termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició del recurs potestatiu de reposició, en el termini d'un mes des de l'endemà de la publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. En tot cas, no podrà simultaniejar-se la interposició del recurs de reposició amb el contenciós administratiu.  
  
  
València, 16 de desembre de 2022.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.  
  
  
ANNEX  
  
Bases reguladores i convocatòria per a la concessió d'ajudes per a l'aplicació de mesures de conservació de la biodiversitat en el marc del component 4 programa C4, Conservació i restauració d'ecosistemes i la seua biodiversitat» en les reserves de la Biosfera de la Comunitat Valenciana.  
  
Base primera. Objecte i finalitat  
1. L'objecte de la present Resolució és establir les bases reguladores per a la concessió de subvencions, en règim de concurrència competitiva, per al finançament d'actuacions que promoguen el desenvolupament socioeconòmic de la Reserva de la Biosfera de la Vall del Cabriol i de la Reserva de la Biosfera de l'Alt Túria, que se circumscriuen al territori de la Comunitat Valenciana (d'ara en avant, reserves de la biosfera), en el marc del Pla de recuperació, transformació i resiliència (d'ara en avant PRTR) finançat per la Unió Europea, Next Generation EU i convocar aquestes subvencions per a l'any 2022.  
2. La finalitat d'aquestes ajudes és contribuir a la consecució dels objectius del PRTR en el marc del component 4, inversió 2 i objectiu 69, així com l'aplicació de mesures de restauració, millora i manteniment dels valors ambientals, paisatgístics, etnogràfics i culturals de les dues reserves de la Biosfera de la Comunitat Valenciana: Vall del Cabriol i Alt Túria.  
3. Aquesta operació se centrarà en actuacions relatives a la millora dels ecosistemes de les reserves de la biosfera dins de les següents línies d'actuació:.  
- Conservació i gestió de la biodiversitat i dels recursos naturals.  
  
- Actuacions de millora de la governança en reserves de la biosfera.  
  
- Foment del desenvolupament sostenible.  
- Suport a la sostenibilitat del turisme, millora del patrimoni cultural i del paisatge.  
- Mesures de suport al maneig agroecològic i forestal sostenible dels recursos naturals i valorització dels coneixements tradicionals, promovent l'eficiència dels recursos i una economia baixa en carboni.  
  
4. Les actuacions subvencionables de modificació del medi físic hauran d'executar-se en l'àmbit territorial de les dues reserves de la biosfera de la Comunitat Valenciana i el seu entorn socioeconòmic. L'entorn socioeconòmic fa referència a tots els elements/agents econòmics i/o socials que es troben en una reserva de la biosfera i que influeixen positivament o negativament en aquesta: nuclis urbans, activitats comercials, industrials o turístiques, prestació de serveis, etc.  
5. La informació cartogràfica sobre l'àmbit territorial i la zonificació interna de les dues reserves de la biosfera de la Comunitat Valenciana, es pot trobar dins del visor cartogràfic de la Generalitat (https://visor.gva.es/), en el node temàtic de»Medi ambient», en l'apartat «Espais Protegits», subapartat «reserves de la Biosfera».  
  
  
Base segona. Beneficiaris i requisits  
1. Podran adquirir la condició d'entitat beneficiària de les subvencions:  
a) Entitats Locals:  
· Els ajuntaments dels municipis situats en la Reserva de la Biosfera Vall del Cabriol o en la Reserva de la Biosfera Alt Túria, amb territori en la Comunitat Autònoma de la Comunitat Valenciana.  
· Les entitats locals menors pertanyents a aquests ajuntaments.  
  
· Les entitats de caràcter supramunicipal de les quals formen part un o diversos d'aquests ajuntaments. Ací s'inclou l'òrgan de gestió de la Reserva de la Biosfera de l'Alt Túria.  
b) Associacions i ONG:  
· Les fundacions i entitats sense ànim de lucre legalment constituïdes.  
· Les associacions constituïdes amb la finalitat de promocionar activitats econòmiques en les reserves de la biosfera o gestionar recursos del seu patrimoni natural o cultural. En aquest apartat s'inclou l'òrgan de gestió de la Reserva de la Biosfera de la Vall del Cabriol.  
c) Universitats públiques i els seus Instituts universitaris que estiguen inscrits en el Registre d'universitats, centres i títols.  
2. Cada sol·licitant ha de complir els requisits que estableix l'article 13 de la Llei 38/2003, de 17 de novembre, general de subvencions, per a obtindre la condició de beneficiari, així com les obligacions assenyalades en l'article 14 de la precitada Llei.  
  
Base tercera. Actuacions subvencionables  
1. Seran actuacions subvencionables aquelles l'objectiu de les quals contribuïsca a millorar la qualitat dels ecosistemes, la restauració d'espais degradats, la preservació de la biodiversitat, la millora de l'accessibilitat i el foment d'activitats compatibles amb la gestió de l'espai protegit. Per a això, es finançaran les següents actuacions i projectes, englobats en cinc línies d'actuació:.  
  
Línia d'actuació 1. Conservació i gestió de la biodiversitat i dels recursos naturals:  
1.1. Actuacions sobre la vegetació encaminades a la valorització i la millora de la resiliència i de la connectivitat dels ecosistemes amb treballs d'aclarides, desbrossaments i plantacions d'espècies singulars.  
  
1.2. Restauració de l'ecosistema mitjançant tala d'arbres cremats, execució de fagines, refugis i punts d'aigua per a la fauna, en les zones afectades per l'incendi de juliol de 2022 en la Reserva de la Biosfera de la Vall del Cabriol.  
1.3. Realització d'inventaris i seguiment de flora i fauna.  
1.4. Actuacions d'eliminació mitjançant tala i extracció de plantes i animals per al control d'espècies exòtiques i revegetació posterior si fora necessari.  
1.5. Millora i reforç de la vegetació amb objectiu de potenciar i afavorir els pol·linitzadors.  
1.6. Elaboració d'un catàleg d'elements de pedra seca i actuacions encaminades a la seua conservació, manteniment i recuperació.  
  
1.7. Estudi del disseny i senyalització d'itineraris i actuacions de manteniment mitjançant elements no permanents.  
1.8. Labors de manteniment de pistes forestals, camins agrícoles i vies pecuàries, amb l'objectiu de facilitar la gestió i el manteniment de l'hàbitat.  
  
Línia d'actuació 2. Actuacions de millora de la governança en reserves de la biosfera:  
2.1. Elaboració dels Plans de Gestió de la Reserva de la Biosfera.  
  
2.2. Impartició de cursos de formació i capacitació dels habitants i el personal de les reserves de la biosfera de la Vall del Cabriol i de l'Alt Túria en matèria conservació de la biodiversitat.  
2.3. Elaboració de material educatiu i divulgatiu per a difusió dels valors naturals de les reserves de la biosfera valencianes.  
  
Línia d'actuació 3. Foment del desenvolupament sostenible:  
3.1. Redacció de projectes i actuacions encaminades a la implantació de certificacions de qualitat de productes i serveis de la marca de la Reserva de la Biosfera per a millorar la sostenibilitat i la biodiversitat.  
  
3.2. Disseny i manteniment del portal web oficial de les reserves de la biosfera de la Vall del Cabriol i de l'Alt Túria.  
  
Línia d'actuació 4. Suport a la sostenibilitat del turisme, millora del patrimoni cultural i del paisatge:  
4.1. Redacció de projectes per a la millora de l'accessibilitat de les infraestructures d'ús públic i integració paisatgística d'infraestructures rurals i tasques de manteniment d'aquestes estructures.  
4.2. Manteniment d'estructures del patrimoni cultural material i immaterial, inclosos els inventaris d'aquestes, amb l'objectiu de conservar i millorar el paisatge i els recursos naturals.  
  
Línia d'actuació 5. Mesures de suport al maneig agroecològic i forestal sostenible dels recursos naturals i posada en valor dels coneixements tradicionals promovent l'eficiència dels recursos i una economia baixa en carboni:  
5.1. Redacció de projectes de recuperació de camps abandonats i posteriors actuacions com tales, podes, desbrossaments i plantacions per al foment i manteniment del mosaic agrícola-forestal.  
5.2. Plantacions i recuperació de llavors de varietats locals que impulsen la conservació de varietats locals en matèria forestal i agrícola, així com elaboració de plans d'aprofitament ramader.  
2. Las actuacions es realitzaran en coherència amb els plans de desenvolupament dels municipis, quan existisquen aquests plans o, si és el cas, amb les estratègies de desenvolupament local corresponents.  
2. Si l'actuació es desenvolupara en l'àmbit d'un espai natural protegit, aquesta haurà de ser conforme amb la normativa establida en els instruments de planificació i gestió aprovats per l'Administració autonòmica. En cap cas seran subvencionables actuacions o activitats que no siguen respectuoses amb les finalitats i objectius dels espais naturals protegits que formen part d'aquesta zona de la reserva o que puguen posar en perill els valors que justifiquen la protecció d'aquests espais. Caldrà respectar, en tot cas, les prescripcions contingudes en la normativa aplicable.  
4. Les actuacions que així ho requerisquen hauran de comptar en el moment de la justificació amb les autoritzacions de les administracions competents.  
5. Cada sol·licitud presentada podrà incloure mesures de qualsevol de les cinc línies d'actuació..  
6. Els documents i les accions que es realitzen incorporaran la perspectiva de gènere i no contemplaran elements de discriminació en l'ús del llenguatge i de la imatge.  
7. Les actuacions han de respectar l'anomenat principi de no causar un perjudici significatiu al medi ambient (principi DNSH per les seues sigles en anglés, «Do No Significant Harm») als objectius mediambientals recollits en l'article 17 del Reglament 2020/852 i que s'enumeren a continuació.  
1. Mitigació del canvi climàtic.  
2. Adaptació al canvi climàtic.  
3. Ús sostenible i protecció dels recursos hídrics i marins.  
4. Economia circular, inclosos la prevenció i el reciclatge de residus.  
  
5. Prevenció i control de la contaminació a l'atmosfera, l'aigua o el sòl.  
6. Protecció i restauració de la biodiversitat i els ecosistemes.  
Aquest compliment es verificarà de conformitat amb la Guia Tècnica de la Comissió Europea (2021/C 58/01).  
8. Les actuacions hauran de comptar amb les condicions de l'etiquetatge climàtic i digital.  
L'incompliment d'aquests apartats comportaria la no elegibilitat de l'actuació..  
  
Base quarta. Despeses subvencionables  
1. Seran despeses subvencionables les següents:  
a) Despeses de contractació de prestacions de serveis, subministraments de béns o realització de les activitats corresponents a les actuacions objecte de subvenció, incloses les actuacions preparatòries prèvies que foren necessàries.  
b) Lloguer de maquinària i altres béns, mobles o immobles, que calga per a la realització de les activitats objecte de subvenció.  
  
c) El cost de les assistències tècniques externes, com ara consultors i direccions de projectes d'estudis, serà subvencionable sempre que siguen objecte de contractació, estiguen directament relacionades amb l'activitat objecte de subvenció i siguen essencials per al desenvolupament d'aquesta activitat, sempre que estiguen justificades. En cap cas podran ser objecte de subvenció les assistències tècniques que impliquen, directament o indirectament, una externalització de tasques governamentals essencials en el cas que les persones beneficiàries siguen entitats locals.  
d) L'IVA quan l'entitat beneficiària ho abone efectivament i sempre que no siga susceptible de recuperació o compensació, conformement amb la normativa reguladora del respectiu tribut.  
e) En el supòsit d'accions formatives, les despeses de personal específicament contractat per a impartir les accions formatives, les despeses de contractació de serveis de plans de formació, així com el material fungible i despeses de lloguer necessaris per a la seua impartició.  
En cas de personal propi, costos de personal en la part imputable a l'acció formativa objecte de subvenció prèviament certificat per l'entitat beneficiària.  
f) Despeses de personal en cas d'accions no formatives:  
· El 100 % del cost laboral del personal contractat amb exclusivitat i específicament per a la realització de l'actuació objecte de l'ajuda, que ha de quedar patent en el seu contracte laboral. Queda exclòs d'aquesta subvenció el cost de personal de les entitats locals.  
· El cost de la resta del personal que intervinguen en la realització de l'actuació serà finançable en funció del percentatge de dedicació al projecte, que mai podrà ser superior al 70 % del cost laboral.  
g) Despeses de comunicació derivats del compliment de les obligacions en matèria d'informació i publicitat relatives al finançament del MRR, conformement amb la normativa europea i nacional que resulte aplicable, en particular, d'acord amb l'Ordre HFP/1030/2021, de 29 de setembre, per la qual es configura el Sistema de gestió del PRTR, en les mesures d'informació i comunicació de les actuacions que es desenvolupen les inversions (cartells informatius, plaques, publicacions impreses i electròniques, material audiovisual, pàgines web, anuncis i insercions en premsa, certificats, etc.).  
h) Les despeses hauran d'estar subjectes a preu de mercat i ajustar-se al principi de moderació de costos.  
2. Perquè les anteriors despeses siguen subvencionables hauran de complir simultàniament les següents condicions, que hauran de quedar acreditades en la documentació que s'annexe a les sol·licituds:  
a) Les actuacions objecte d'aquesta resolució hauran d'estar destinades específicament a aconseguir els objectius previstos: millora i manteniment dels valors ambientals, paisatgístics, etnogràfics i culturals de les reserves de la biosfera de la Comunitat Valenciana.  
b) Les actuacions hauran de comptar amb el compromís del destinatari final amb l'execució i posterior explotació de les actuacions, així com de la seua conservació i manteniment.  
c) Les despeses hauran d'estar a nom de la persona beneficiària.  
d) S'entendrà que la despesa s'ha realitzat quan s'ha dut a terme l'activitat subvencionada que origina la despesa i quan aquesta ha sigut efectivament pagada dins del termini d'execució establit.  
3. No seran despeses subvencionables:  
a) Les despeses associades a actuacions de les quals no s'aporte la documentació completa exigida en la present resolució.  
b) Les despeses financeres, reestructuracions de passiu o refinançaments, IVA i altres impostos o taxes quan siguen susceptibles de recuperació o compensació, despeses notarials, de registre i altres de naturalesa similar.  
c) Els conceptes inclosos en la retribució bruta del personal que no guarden relació amb l'activitat subvencionada.  
d) Les despeses en edificis que constitueixen residència de la part sol·licitant i que no tenen ús directament relacionat amb l'activitat objecte de subvenció.  
e) Qualsevol despesa que no complisca amb el principi DNSH: evitar impactes negatius significatius en el medi ambient.  
f) Les despeses en els termes establits en els apartats 7 i 8 de l'article 31 de la Llei 38/2003, de 17 de novembre.  
  
Base cinquena. Compatibilitat, incompatibilitat i pla de control  
1. Les ajudes concedides en virtut de la present Resolució seran compatibles amb altres destinades a finançar la mateixa activitat qualsevol que siga la seua naturalesa i l'Administració o entitat que les concedisca i sempre que la suma de totes aquestes no supere el cost de l'activitat subvencionada.  
En el cas concret del Mecanisme de Recuperació i Resiliència, el punt 62 del Reglament (UE) 2021/241, del Parlament Europeu i del Consell de 12 de febrer de 2021, estableix que les accions previstes en aquest Reglament han de ser coherents amb els programes de la Unió en curs i complementar-los i han d'evitar el doble finançament procedent del Mecanisme i d'altres programes de la Unió de les mateixes despeses. Així mateix, l'article 9 del citat Reglament disposa que les reformes i els projectes d'inversió podran rebre ajuda d'altres programes i instruments de la Unió sempre que aquesta ajuda no cobrisca el mateix cost.  
  
La suma de totes les ajudes, ingressos o recursos destinats a la mateixa finalitat, en cap cas podrà ser de tal quantia que, aïllades o en concurrència amb altres subvencions, ajudes, ingressos o recursos, superen el cost total de l'activitat objecte de l'ajuda..  
Tant en la sol·licitud de l'ajuda com en el pagament, l'entitat beneficiària haurà d'indicar el detall d'altres ingressos o subvencions que hagen finançat l'activitat subvencionada amb indicació de l'import i procedència.  
2. Les entitats beneficiàries podran subcontractar fins al 100 % de l'execució de l'activitat subvencionada. La subcontractació estarà sotmesa al compliment dels requisits de l'article 29.3 de la Llei 38/2003, de 17 de novembre, general de subvencions.  
En el cas de les entitats beneficiàries que no siguen entitats locals, quan l'activitat concertada amb tercers excedisca del 20 per cent de l'import de la subvenció i aquest import siga superior a 60.000 euros, la subcontractació es realitzarà mitjançant contracte que se celebrarà per escrit. La tramitació d'aquest contracte serà autoritzada prèviament per la Direcció General de Medi Natural i d'Avaluació Ambiental.  
  
En cas d'entitats locals, a més de l'indicat anteriorment, hauran de presentar el certificat de la Intervenció o Secretaria municipal, indicant que s'han realitzat els tràmits previs a la contractació conforme al que es disposa en la Llei 9/2017 de contractes del sector públic, sempre tenint en consideració el que es disposa en l'article 31.3 de la Llei 38/2003, de 17 de novembre, general de subvencions, indicant l'empresa seleccionada i sol·licitant autorització a l'òrgan concedent per a la signatura del contracte.  
3. De conformitat amb el que s'estableix en l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, s'efectuaran els següents tipus de control:  
a) Tipus de control a efectuar sobre la línia:  
a1- Controls administratius:  
Es revisarà tota la documentació presentada per cadascuna de les ajudes concedides, que a aquest efecte s'ha establit en aquesta Resolució com d'aportació preceptiva pel beneficiari, així com la comprovació de cada beneficiari d'estar al corrent en les obligacions fiscals (Agència Tributària i Generalitat i davant la Seguretat Social). Es comprovaran tots i cadascun dels documents justificatius de les despeses realitzades, abans de procedir a la seua liquidació.  
a2- Controls sobre el terreny:  
A fi de comprovar l'efectiva realització de les activitats subvencionades, es comprovarà in situ el desenvolupament dels treballs inclosos en els projectes presentats en, almenys, un 50 % d'aquests.  
a3- Controls a posteriori i/o de qualitat:  
Finalitzada l'activitat subvencionable, es revisarà la documentació per a la comprovació material del compliment de la finalitat objecte de la subvenció. Podrà recaptar-se informació addicional que permeta contextualitzar la documentació aportada al principi i les activitats programades en funció del seu efectiu grau d'execució.  
b) Criteris de selecció de la mostra: aleatoris, dirigits o de risc.  
  
Donades les escasses mostres a realitzar, la selecció es realitzarà per insaculació.  
c) Percentatge mínim d'ajuda a controlar sobre el total pagat en aqueixa línia:  
Es controlarà el 100 % de l'ajuda concedida en els controls administratius. Es controlaran in situ almenys el 50 % dels projectes presentats que suposen, almenys, el 50 % de la quantitat de les ajudes concedides.  
  
Base sexta. Finançament i quantia de les ajudes i import màxim  
1. El finançament de les ajudes es farà amb càrrec a les assignacions previstes per a l'operació en què s'emmarquen en el Programa 533.25-A6-K2., línia 57.15.09.373.68.5, projecte S8981 («MRR Conservació Reserves Biosfera C. V.»), dotada amb 985.610 euros.  
2. El percentatge de l'ajuda serà del 100 % de la inversió objecte de subvenció d'acord amb el que s'ha previst en la Base setena.  
3. La quantia màxima de la subvenció per sol·licitud serà:  
a) Per a entitats locals i òrgans de gestió: 100.000 euros.  
b) Per a la resta de les entitats beneficiàries: 50.000 euros.  
4. Les sol·licituds presentades podran contindre actuacions de diferents línies d'actuació..  
5. La quantia de les ajudes que s'ha de concedir s'obtindrà en funció de la valoració de la memòria de l'actuació o del projecte i del pressupost justificatiu presentat.  
6. Per raons d'eficàcia i eficiència administrativa, l'import mínim subvencionable de cada sol·licitud és de 2.000 euros, per la qual cosa no es prendran en consideració actuacions o projectes la quantia dels quals siga inferior a aquesta quantitat.  
  
Base setena. Règim de concessió  
1. Aquestes ajudes es concediran en règim de concurrència competitiva conformement amb els criteris establits en la present resolució, tal com s'estableix en l'article 22.1 de la Llei 38/2003, de 17 de novembre, de subvencions, de conformitat amb els principis de publicitat, transparència, concurrència, objectivitat, igualtat i no discriminació, així com amb els principis d'eficàcia i eficiència establits en els seus articles 8 i 17 i d'acord amb el que es disposa pel Reglament d'aquesta llei, aprovat mitjançant Reial decret 887/2006, de 21 de juliol.  
  
El crèdit total disponible per a aquestes subvencions es repartirà entre totes dues reserves de la biosfera en un 50 % de manera que l'import resultant es distribuïsca entre els projectes que es presenten en l'àmbit territorial de cadascuna d'aquestes.  
En el cas que, després de la corresponent baremació, el conjunt de projectes subvencionables corresponent a una de les reserves no aconseguisca la quantia assignada inicialment a aquesta, la quantitat sobrant podrà incrementar la corresponent a l'altra reserva.  
2. Es valoraran cadascuna de les sol·licituds admeses que hagen complit els terminis i els requisits assenyalats en les presents bases, a fi d'establir un ordre de prelació, que es determinarà de la següent forma:  
  
a) S'ordenaran els projectes per la puntuació obtinguda d'acord amb els criteris de la base onzena, concedint-se fins al 100 % de les despeses subvencionables de cadascun dels projectes fins que s'esgote la quantia total de la convocatòria.  
b) En el cas que existisquen diverses sol·licituds empatades a punts i no hi haja crèdit suficient per a totes, es donarà prioritat, fins a esgotar el crèdit disponible i denegant la resta, a les sol·licituds empatades que hagen obtingut una major puntuació en el «criteri 1» establit en la base onzena. Si així i tot persisteix l'empat, es donarà prioritat a les sol·licituds per data d'entrada en registre. Com a últim recurs i, en cas de persistir l'empat, aquest es dirimirà per sorteig.  
c) Si el crèdit s'esgota sense satisfer el 100 % les despeses subvencionables de l'última sol·licitud amb l'ajuda concedida, es podrà instar el beneficiari perquè en el termini de 10 dies comptats des de l'endemà de la notificació de la proposta de resolució provisional, reformule la seua sol·licitud per a ajustar els compromisos i condicions a la subvenció atorgable. Si transcorregut aquest termini no es rebera la reformulació, s'entendria que l'interessat realitzara l'actuació completa, la justificació de la qual serà preceptiva per al cobrament de la subvenció. En qualsevol cas, la reformulació de sol·licituds haurà de respectar l'objecte, condicions i finalitat de la subvenció, així com els criteris de valoració establits respecte de les sol·licituds.  
d) S'establirà una relació ordenada de les sol·licituds i projectes que, complint amb les condicions administratives i tècniques establides en les bases reguladores per a adquirir la condició de beneficiari, no hagen sigut estimats per depassar-se la quantia màxima del crèdit fixat en la convocatòria, amb indicació de la puntuació atorgada a cadascun d'aquells en funció dels criteris de valoració previstos.  
3. Si en el termini d'1 mes següent a la notificació de la Resolució de cap concessió de les entitats beneficiàries renunciara a la subvenció, l'òrgan concedent ha d'acordar, en ordre de puntuació, la concessió de la subvenció a les entitats que formen part de la relació ordenada contemplada en l'apartat 2.d. de la present base fins a esgotar el crèdit total procedent d'aquestes renúncies.  
L'òrgan concedent de la subvenció comunicarà aquesta opció a les entitats interessades a fi que accepten la proposta de subvenció en el termini improrrogable de 10 dies. Una vegada acceptada la proposta per part de les entitats sol·licitants, l'òrgan administratiu dictarà l'acte de concessió i procedirà a la notificació.  
  
Base huitena. Termini  
El termini per a la presentació de les sol·licituds serà d'un mes a comptar des de l'endemà de la publicació de l'extracte de la convocatòria en el Diari Oficial de la Generalitat Valenciana.  
  
Base novena. Presentació de la sol·licitud  
1. Les persones interessades que complisquen els requisits previstos per a ser beneficiaris en les bases reguladores presentaran les sol·licituds a través del model normalitzat que es publicarà en la seu electrònica de la Generalitat, en el termini i la forma determinats en la present convocatòria.  
2. De conformitat amb el que s'estableix en l'article 14 de la Llei 39/2015, d'1 d'octubre, del procediment administratiu comú, les persones sol·licitants estan obligades a relacionar-se amb la Generalitat a través de mitjans electrònics, per la qual cosa hauran de presentar les sol·licituds telemàticament a través de la seu electrònica de la Generalitat en l'adreça d'internet sede.gva.es/va/proc22810, fent servir els corresponents models normalitzats disponibles en aquesta.  
Per a accedir de manera telemàtica al procediment, la persona sol·licitant haurà de disposar de certificat qualificat de representant d'entitat, emés per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/es/sede\_certificats).  
Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de la ACCV (https://www.accv.es/servicios/registro-de-representantes/). L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
Les sol·licituds presentades han de signar-se amb el certificat digital de la persona física o jurídica que presenta la sol·licitud o, si és el cas, amb el certificat digital del seu representant. Així mateix, se signaran electrònicament pels qui siguen competents per a això, aquells documents que s'adjunten la signatura dels quals siga obligatòria.  
3. Les esmenes o les aportacions documentals posteriors a la presentació de la sol·licitud es realitzaran telemàticament en la seu electrònica de la Generalitat a través de l'adreça d'internet sede.gva.es/va/proc18536.  
4. Les persones sol·licitants hauran de subscriure les declaracions responsables indicades en la base desena, apartat segon, segons corresponga.  
5. Així mateix, la presentació de la sol·licitud suposarà el compromís exprés del sol·licitant, en cas de ser beneficiari final de l'ajuda, de concedir els drets i accessos necessaris per a garantir que els organismes europeus exercisquen les seues competències, de conformitat amb l'article 22.2.e del Reglament (UE) 2021/241 del Parlament europeu i del Consell de 12 de febrer de 2021 i l'article 129 del Reglament (UE, Euratom) 2018/1046 del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió, pel qual es modifiquen els Reglaments (UE) núm. 1296/2013, (UE) núm. 1301/2013, (UE) núm. 1303/2013, (UE) núm. 1304/2013, (UE) núm. 1309/2013, (UE) núm. 1316/2013, (UE) núm. 223/2014 i (UE) núm. 283/2014 i la Decisió núm. 541/2014/UE i pel qual es deroga el Reglament (UE, Euratom) núm. 966/2012.  
6. Per al cas de noves convocatòries, s'obrirà nou termini de sol·licitud sense que puguen tindre preferència las sol·licituds de convocatòries anteriors. En aquest cas, hauran de presentar novament la seua sol·licitud sense perjudici que, si no s'alteren les circumstàncies de la convocatòria, l'òrgan competent puga convalidar determinats tràmits.  
7. Si la sol·licitud no compleix els requisits establits, l'òrgan competent requerirà a l'interessat perquè l'esmene en el termini màxim i improrrogable de deu dies, indicant-li que si no ho fa se li tindrà per desistit de la seua sol·licitud, tot amb resolució prèvia.  
8. Cada sol·licitant només podrà presentar una sol·licitud per als conceptes subvencionables establits en la base tercera de la present resolució.  
9. Perquè siguen subvencionables, a més, les actuacions han de complir els terminis establits en la base quinze, apartat 3.f.  
10. Per a una mateixa superfície només es podrà percebre ajuda una sola vegada pel mateix concepte.  
  
Base deu. Documentació que ha d'adjuntar-se a la sol·licitud  
1. Les sol·licituds hauran de formalitzar-se en el formulari disposat per a la convocatòria i s'hi adjuntarà la següent documentació:  
a) Acreditació de la identitat de la persona sol·licitant i, si és el cas, del seu representant legal.  
b) Certificació d'acord de l'òrgan competent de l'entitat beneficiària acordant sol·licitar la subvenció, facultant a la persona que ostente el seu representant legal i assumint els compromisos i obligacions continguts en la present Resolució (segons model associat).  
  
c) Memòria justificativa de l'actuació o projecte a realitzar signada per la persona sol·licitant, si és el cas, per personal tècnic competent, que incloga com a mínim: el títol de l'actuació per a la qual se sol·licita la subvenció, la descripció dels treballs o activitats, la indicació de l'espai en el qual es treballarà, justificant aquelles que es vagen a desenvolupar en zona nucli, en zona tampó, o en zona de transició; si és el cas, la superfície en hectàrees efectives de conservació i els objectius ambientals als quals contribuirà l'actuació. En el cas d'ajuntaments, faran constar la partida pressupostària a la qual imputaran l'actuació, i serà necessari presentar una relació de finques i unitats registrals.  
  
S'incorporarà aquella informació necessària que permeta aplicar els criteris de valoració.  
d) S'elaborarà una memòria valorada de les actuacions i inversions a realitzar i un cronograma de l'execució d'aquestes.  
e) Pressupost de l'actuació a realitzar amb desglossament per partides i conceptes de despesa, signat per la persona sol·licitant o el seu representant. Quan l'import de la despesa subvencionable supere les quantitats establides en la Llei 9/2017, de 8 de novembre, de contractes del sector públic, el sol·licitant presentarà tres ofertes de diferents proveïdors per a l'obra, prestació del servei o lliurament del subministrament, llevat que per les característiques específiques no hi haguera en el mercat suficient nombre d'entitats que les realitzaren, prestaren o subministraren. L'elecció entre les ofertes s'ha de realitzar de conformitat amb els criteris d'eficiència i economia i s'ha de justificar l'elecció en una memòria quan no recaiga en la proposta econòmica més avantatjosa.  
Les tres ofertes han de provindre d'empreses que no estiguen vinculades al sol·licitant i que no formen part del mateix grup de societats, d'acord amb els supòsits establits en l'article 42 del Codi de Comerç. Els elements de les ofertes han de ser perfectament comparables. La descripció de les ofertes ha de ser clara i estar prou detallada amb la finalitat d'identificar les inversions objecte de moderació de costos i susceptibles de percebre ajuda. Les ofertes hauran d'aportar-se juntament amb la sol·licitud i en el cas de destinataris últims subjectes a la normativa de contractació pública, aquesta documentació podrà substituir-se per l'esborrany dels plecs de licitació corresponents.  
  
Tant en la memòria justificativa com en el pressupost haurà de quedar reflectida la localització gràfica de l'àrea d'actuació, inclosos el nom de la zona i el polígon i parcel·la de l'àmbit de l'actuació.  
  
f) Plans de localització i de detall, així com un arxiu compatible SIG amb la delimitació de la superfície prevista d'actuació.  
g) Autoritzacions o llicències corresponents per a dur a terme la intervenció o documentació probatòria d'haver realitzat la seua sol·licitud.  
h) Certificat d'estar al corrent de les obligacions tributàries estatals, autonòmiques i amb la Seguretat Social, en el cas que no s'haja facultat a l'Administració per a la seua consulta d'acord amb l'apartat 3 d'aquesta base.  
i) En el seu cas, model de domiciliació bancària o document acreditatiu d'haver completat el tràmit telemàtic automatitzat per a les altes, modificacions i baixes de les domiciliacions bancàries: https://www.gva.es/va/inicio/procedimientos'id\_proc=22527  
j) En el seu cas, documentació de la catalogació com a finca rústica no urbanitzable dels terrenys objecte d'actuació.  
2. Declaracions responsables:  
a) Del compliment que cap de les mesures del projecte pot causar mal al medi ambient per a cap dels 6 objectius mediambientals considerats en el Reglament (UE) 2020/852 del Parlament Europeu i del Consell de 18 de juny de 2020 relatiu a l'establiment d'un marc per a facilitar les inversions sostenibles (Reglament de taxonomia), denominat principi DNSH (do no significant harm) (segons el model associat).  
  
b) De l'emplenament de les obligacions contemplades en l'ordre HFP/1030/2021, de 29 de setembre, mitjançant la presentació dels models corresponents:  
· Model A de declaració d'absència de conflicte d'interessos (DACI).  
· Model B de declaració de cessió i tractament de dades en relació amb l'execució d'actuacions del PRTR.  
· Model C de declaració de compromís en relació amb l'execució d'actuacions del PRTR.  
c) Declaració de trobar-se al corrent en l'emplenament de l'obligació de rendició dels seus comptes anuals davant el Síndic de Comptes.  
d) En el seu cas, declaració responsable de la persona física o de la persona que exercisca la secretaria o gerència de la sol·licitant que acredite que es disposa de la capacitat econòmica, financera i operativa requerida per a garantir l'execució de l'actuació proposada.  
e) Declaració que la persona o l'entitat no està incursa en alguna de les circumstàncies recollides en l'article 13.2 o 13.3 de la Llei 38/2003, de 17 de novembre, general de subvencions.  
f) Del compliment de totes les obligacions exigibles en el marc del PRTR, en particular, conéixer el compliment de les obligacions següents (d'acord amb el que s'estableix en el Reglament (UE) núm. 2021/241):  
  
· Subjecció als controls dels òrgans de control europeus (Comissió, Tribunal de Comptes Europeu, Oficina de Lluita Antifrau i Fiscalia Europea).  
· Normes sobre conservació de la documentació.  
· Normes sobre informació i comunicació.  
· Normes de lluita contra el frau i la corrupció.  
g) Del compliment de la quota de reserva per a la integració social de personal discapacitat, si és el cas.  
h) Declaració de no haver rebut més de 200.000 - d'ajudes de minimis (subjectes al Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea per a les ajudes de minimis (DO L 352, 24.12.2013), modificat pel Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013 pel que fa a la seua pròrroga i el Reglament (UE) núm. 651/2014 pel que fa a la seua pròrroga i els ajustos pertinents (DO L 215, 07.07.2020) o a altres Reglaments de minimis) concedides en l'exercici fiscal corrent i en els dos exercicis anteriors, d'acord amb els articles 3 i 6 del citat reglament.  
  
i) Si és el cas, declaració responsable sobre altres ajudes rebudes per als mateixos costos subvencionables o amb ajuda estatal per a la mateixa mesura de finançament de risc, a fi de comprovar que no se superen els límits de l'apartat 2 de l'article 5 del Reglament (UE) núm. 1407/2013 de la Comissió de 18 de desembre de 2013 relatiu a l'aplicació dels articles 107 i 108 del Tractat de Funcionament de la Unió Europea per a les ajudes de minimis (DO L 352, 24.12.2013), modificat pel Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013 pel que fa a la seua pròrroga i el Reglament (UE) núm. 651/2014 pel que fa a la seua pròrroga i els ajustos pertinents (DO L 215, 07.07.2020).  
  
3. L'acreditació de la documentació descrita s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
Quan l'Administració actuant consulte o recapte dades o documents en l'àmbit dels fins de la convocatòria que estiguen en poder seu o que hagen sigut elaborats per qualsevol altra Administració el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social. No obstant això, si la persona interessada vol oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada d'acord amb el que s'estableix en la disposició addicional huitena de la Llei orgànica 3/2018, de 5 de desembre, en l'article 4 de la Llei 40/2015, d'1 d'octubre, de règim jurídic del sector públic i en l'article 13 de la Llei 38/2003, de 17 de novembre, general de subvencions.  
4. Documents relacionats amb l'aportació de dades de terceres persones:  
a) Identificació de la persona perceptora final dels fons, siga com a persona o entitat beneficiària de les ajudes o adjudicatària d'un contracte o subcontractista. A més, cadascuna d'elles emplenarà un model de declaració de compromís segons el model C de l'annex IV de l'Ordre HFP/1030/2021, de 29 de setembre.  
b) Les beneficiàries i contractistes que desenvolupen activitats econòmiques acreditaran la inscripció en el Cens d'empresaris, professionals i retenidors de l'Agència Estatal d'Administració Tributària o en el cens equivalent de l'Administració Tributària Foral, que ha de reflectir l'activitat econòmica efectivament desenvolupada a la data de sol·licitud de l'ajuda.  
En cas de no presentar aquests documents inicialment per no estar realitzat el contracte o determinada la subcontractació, es presentarà inexcusablement amb la justificació prèvia al pagament.  
5. Les entitats beneficiàries que estiguen obligades a això hauran de disposar del corresponent pla d'igualtat.  
6. Les persones interessades són responsables de la veracitat dels documents que presenten, podent sol·licitar els òrgans gestors de manera motivada l'acarament de les còpies aportades per elles, per al que podran requerir l'exhibició del document o de la informació original, sense perjudici de les facultats de comprovació, control i inspecció que tenen atribuïdes les administracions públiques, en virtut de l'article 28.5 de la Llei 39/2015, d'1 d'octubre, del procediment administratiu comú de les administracions públiques.  
7. En cas que la persona beneficiària siga una entitat local, serà necessària la certificació expedida per la secretaria de l'ajuntament relativa a la Resolució adoptada per l'òrgan local competent en la qual es disposa a sol·licitar la subvenció regulada en aquesta resolució. A més, hauran de presentar certificat en el qual faça constar que l'IVA és o no compensat per aqueixa administració pública per als projectes esmentats.  
Les restants persones sol·licitants hauran de presentar acord de l'òrgan competent corresponent relatiu a la sol·licitud regulada en aquesta resolució.  
8. En cas que la persona sol·licitant no siga titular de la propietat on es tinga previst executar actuacions serà necessari presentar la certificació de la persona titular o titulars de la seua disponibilitat.  
9. En cas que el terreny objecte dels treballs siga propietat de diverses persones copropietàries, haurà d'acreditar-se el consentiment de totes elles i la representació de la persona sol·licitant per a realitzar l'acció objecte de la subvenció.  
10. Seran inadmeses les sol·licituds presentades fora de termini. La resolució d'inadmissió serà notificada en els termes expressats en els articles 40 i 41 de la Llei 39/2015, d'1 d'octubre..  
11. De conformitat amb el que s'estableix en la base quinzena, apartat 2 i en cas d'oposició a la consulta de dades per part de l'Administració, és imprescindible que indique en el formulari de la sol·licitud quina és la informació concreta a la consulta de la qual s'oposa i els motius que ho justifiquen. Si s'oposa, el beneficiari queda obligat a aportar els documents acreditatius corresponents.  
  
Base onze. Criteris objectius de concessió i baremació de les sol·licituds  
1. Les actuacions objecte d'ajuda hauran de complir la normativa vigent que els siga aplicable.  
2. Amb la finalitat d'establir un ordre de prelació entre les sol·licituds presentades, es tindran en compte els criteris de valoració i la puntuació aplicable en cada criteri que a continuació s'enumera:  
2.1. En el cas dels òrgans de gestió i de les entitats locals:  
Criteri 1. En funció de la tipologia i característiques de l'actuació de la línia «Conservació i gestió de la biodiversitat i dels recursos naturals», sempre que impliquen superfície d'actuació efectiva de conservació o restauració de la biodiversitat. En funció d'aquesta superfície, fins a un màxim de 50 punts:  
a) Menys de 5 ha: 5 punts  
b) Entre 5 i 15 ha: 15 punts  
c) Entre 16 i 25 ha: 25 punts  
d) Més de 25 ha: 50 punts  
En cas que el projecte presentat incloga diverses actuacions que corresponguen a més d'un grup d'activitats de la base tercera, línia d'actuació 1, la valoració segons el tipus d'actuació es realitzarà sumant el total de superfícies d'actuació..  
Criteri 2. En funció de la localització geogràfica de les hectàrees efectives de conservació o restauració de la biodiversitat en zones de la reserva definides com a tampó o de transició:  
a) Menys del 25 %: 5 punts  
b) Entre el 25 % i el 50 %: 15 punts  
c) Més del 50 %: 25 punts  
Criteri 3. Projectes o actuacions de restauració de l'ecosistema en les zones afectades per l'incendi que es va produir del 3 al 8 de juliol de 2022 en la Reserva de la Biosfera de la Vall del Cabriol: 5 punts.  
El compliment d'aquest criteri es comprovarà d'ofici per l'Administració a partir de la cartografia oficial interna facilitada per la Direcció General de Prevenció d'Incendis Forestals.  
Criteri 4. Projectes o actuacions que estiguen contemplats en un instrument de planificació ja aprovat per la Conselleria amb competències en medi ambient: 5 punts.  
Criteri 5. Projectes coordinats en les reserves de la biosfera interautonòmiques: 10 punts.  
Criteri 6. Projectes coordinats que es realitzen en més d'una reserva de la biosfera: 10 punts.  
Criteri 7. Projectes per a la promoció i foment d'actuacions per a l'estudi, divulgació i gaudi dels valors de la reserva de la biosfera: 10 punts.  
2.2. En el cas de les restants persones beneficiàries s'utilitzaran els mateixos criteris de baremació, excepte per al primer d'aquests (criteri 1), les superfícies a valorar del qual se substituiran per les següents:  
a) Menys de 1,5 ha: 5 punts  
b) Entre 1,5 i 4,5 ha: 15 punts  
c) Entre 4,6 i 6 ha: 25 punts  
d) Més de 6 ha: 50 punts  
Si per aplicació dels criteris de valoració s'aconseguira un mateix valor en dos o més sol·licituds, s'atendrà els criteris de desempat establits en la base setena, apartat 2.  
  
Base dotze. Instrucció  
1. La instrucció del procediment correspon a la Direcció General de Medi Natural i d'Avaluació Ambiental.  
2. Durant la instrucció del procediment es podran realitzar totes les actuacions que s'estimen necessàries per a la determinació, coneixement i comprovació de les dades en virtut de les quals ha de formular-se la proposta de resolució.  
3. L'òrgan instructor ha de comprovar el compliment de les condicions i requisits establits en la present Resolució per a adquirir la condició d'entitat beneficiària, constatant que les sol·licituds contenen tota la documentació necessària. En el cas que la sol·licitud o documentació adjuntada foren insuficients, l'òrgan instructor requerirà a l'entitat interessada perquè, en termini no superior a deu dies, esmene la falta o aporte els documents preceptius amb la indicació que si així no ho fa se li tindrà per desistit de la seua petició, després de resolució de desistiment i arxivament de les actuacions, que haurà de ser dictada en els termes establits en l'article 21 de la Llei 39/2015, d'1 d'octubre, del procediment administratiu comú de les administracions públiques.  
  
4. L'incompliment dels requisits establits en la present resolució o la presentació fora del termini establit en la convocatòria comportarà la inadmissió de la sol·licitud en els termes establits legalment.  
  
5. La persona sol·licitant pot desistir per escrit de la seua sol·licitud de subvenció abans de la concessió i l'òrgan d'instrucció ha d'acceptar-ho.  
6. Finalitzada la fase d'instrucció, s'emetrà un informe relacionant les sol·licituds que compleixen amb els requisits establits per a accedir a l'ajuda. Aquest informe s'emetrà per la persona titular de la Direcció General de Medi Natural i Avaluació Ambiental.  
  
Base tretze. Resolució i notificació  
1. Després dels actes d'instrucció, la preavaluació realitzada per la direcció general serà sotmesa a una comissió d'avaluació, que serà la competent per a elevar a l'òrgan amb competència per a resoldre la proposta de concessió d'ajudes.  
Aquesta Comissió d'Avaluació estarà composta per la persona que ostente la Subdirecció General d'Espais Naturals i Biodiversitat, que assumirà la presidència de l'òrgan, o funcionari/ària amb rang de cap de servei en qui delegue; per la persona que ocupe la direcció del servei amb competències en espais naturals protegits o funcionari/ària del grup A1/A2 en qui delegue; i una persona funcionària adscrita a la Direcció General de Medi Natural i Avaluació Ambiental que exercirà les funcions de secretari/ària d'aquesta Comissió. En tot cas, es procurarà que en la composició de la comissió es respecte el principi de paritat d'homes i dones i la capacitació i competència adequades.  
  
Aquesta Comissió d'Avaluació, com a òrgan col·legiat, s'ajustarà en el seu funcionament al règim establit per a aquests en els articles 15 a 18 de la Llei 40/2015, d'1 d'octubre, del règim jurídic del sector públic o normativa reguladora del procediment administratiu comú i del règim jurídic de les administracions públiques que la substituïsca.  
  
La Comissió d'Avaluació proposarà la concessió de les ajudes a aquells expedients que complisquen els requisits de la convocatòria i que, segons el règim de concessió establit en la base setena i els criteris d'atorgament establits en la base onze, puguen ser atesos d'acord amb la dotació pressupostària prevista.  
L'òrgan instructor, a la vista de la proposta de la C omissió d'Avaluació, procedirà a elevar la proposta de resolució a l'òrgan competent per a resoldre, que haurà d'expressar la relació de sol·licitants per als quals es proposa la concessió de la subvenció i la seua quantia, especificant la seua avaluació i els criteris de valoració seguits per a efectuar-la. S'inclouran també les sol·licituds no admeses i el motiu d'inadmissió.  
  
2. La concessió de la subvenció s'efectuarà per Resolució de la persona titular de la Direcció General de Medi Natural i Avaluació Ambiental, per delegació de la persona titular de la Conselleria d'Agricultura, Desenvolupament Rural, Emergència Climàtica i Transició Ecològica.  
  
3. A tenor del que es disposa en l'article 25.3 de la Llei 38/2003, de 17 de novembre, general de subvencions, el termini màxim per a resoldre i notificar la resolució del procediment és de sis mesos, computant-se aquest termini a partir de l'endemà de la publicació de la present convocatòria; no obstant això, aquest termini màxim no podrà excedir el 15 de març de 2023 de conformitat amb l'Acord de la Conferència Sectorial de Medi Ambient celebrada en data 20 de juny de 2022 que modifica alguns aspectes de l'Acord de la Conferència Sectorial de Medi Ambient de 9 de juliol de 2021.  
Si no s'ha dictat i publicat cap resolució expressa en aquests terminis (el més restrictiu de tots dos), els interessats podran entendre desestimada la seua sol·licitud conformement amb l'article 25.5 de la Llei 38/2003, de 17 de novembre.  
4. La Resolució posarà fi a la via administrativa i aquesta podrà ser recorreguda potestativament en reposició davant el mateix òrgan que l'haguera dictada o ser impugnada directament davant l'ordre jurisdiccional contenciós administratiu. Es delega en la Direcció General de Medi Natural i d'Avaluació Ambiental la resolució dels recursos de reposició que s'interposen contra la Resolució de concessió.  
5. La notificació de la Resolució es realitzarà mitjançant publicació en el Diari Oficial de la Generalitat Valenciana.  
6. En les resolucions de concessió de les subvencions es farà constar expressament que els fons amb què se sufraguen procedeixen dels Pressupostos Generals de l'Estat, dins del Pla de Recuperació, Transformació i Resiliència de la Unió Europea.  
7. La sol·licitud de subvenció comporta l'acceptació tàcita de la subvenció concedida, entenent que accepta totes i cadascuna de les condicions expressades en aquesta Resolució i en l'acte de concessió de la subvenció.  
8. L'entitat beneficiària podrà renunciar a la subvenció concedida en el termini un mes comptat a partir de l'endemà de la notificació de la resolució administrativa. D'igual manera, l'entitat sol·licitant podrà desistir de la sol·licitud de la subvenció en qualsevol moment abans de la concessió d'aquesta. Tant la renúncia a la subvenció com el desistiment a la sol·licitud hauran de ser expressos i comunicar-se a l'òrgan instructor mitjançant la seua presentació en la seu electrònica de la Generalitat a través de l'adreça d'internet sede. gva.es/va/proc18536.  
   
9. En la resolució de concessió d'ajuda, figuraran, com a mínim:  
  
a) La identificació de la persona beneficiària.  
b) La identificació de l'actuació o projecte subvencionat.  
c) Les condicions que ha de complir el beneficiari.  
d) El termini d'execució de l'activitat subvencionada.  
e) L'import de la inversió o despesa aprovada.  
f) La quantia de la subvenció concedida.  
g) S'informarà que la mesura se subvenciona amb els fons procedents del PRTR de la Unió Europea.  
h) El termini i forma de justificació de la inversió.  
i) Les responsabilitats de publicitat segons el que s'estableix en la base dènou d'aquesta resolució.  
j) Els recursos que siguen procedents.  
10. En la resolució de desestimació per falta de disponibilitats pressupostàries s'establirà una relació ordenada de les sol·licituds que, complint amb les condicions administratives i tècniques de les presents bases, no hagen sigut estimades per depassar-se la quantia màxima del crèdit fixat en la convocatòria, amb indicació de la puntuació atorgada a cadascuna d'aquestes en funció dels criteris de valoració previstos en la base onzena i les condicions que se'n deriven. En el cas que es produïren renúncies o revocacions de les subvencions concedides, es podrà fer atorgaments segons aquesta llista de reserva.  
  
11. Les persones beneficiàries podran sol·licitar una ampliació del termini d'execució i justificació de les actuacions a l'òrgan concedent sempre que no excedisca la meitat d'aquests, les circumstàncies ho aconsellen i, amb això, no es perjudiquen drets de tercer, de conformitat amb l'article 32 de la Llei 39/2015, d'1 d'octubre, del procediment administratiu comú de les administracions públiques.  
12. En cas que les accions objecte d'ajuda, hagen sigut finançades, a més, amb fons propis o altres subvencions i recursos, s'haurà d'acreditar l'import, procedència i aplicació d'aquests a les activitats subvencionades.  
  
Base catorze. Justificació i pagament  
1. Les persones beneficiàries de l'ajuda per les activitats i conceptes subvencionables d'aquesta Resolució hauran de justificar l'execució d'aquestes com a màxim en el termini de dos mesos, comptats a partir de l'endemà de la data de la finalització de l'execució de cada projecte, que en cap cas superarà el 31 de juliol de 2026.  
Les sol·licituds presentades fora de termini no s'admetran a tràmit.  
2. Per a justificar les despeses i sol·licitar el pagament de l'ajuda s'haurà d'emplenar l'imprés de Justificació de subvenció i sol·licitud d'abonament total o parcial d'ajudes per a la conservació i restauració d'ecosistemes i la seua biodiversitat en les reserves de la biosfera de la Comunitat Valenciana. Aquest imprés estarà disponible en la seu electrònica de la Generalitat (sede.gva.es/va/proc22810). Al costat de l'imprés s'aportarà tota la documentació que en aquest s'estableix i es presentarà de manera electrònica a través del següent enllaç sede.gva.es/va/proc18536.  
3. La sol·licitud de pagament anirà acompanyada per la documentació pertinent, la qual permetrà la comprovació i la verificació per personal tècnic de la correcta execució dels compromisos previstos que comportarà, si escau, la resolució d'autorització del pagament de les ajudes corresponents.  
3.1. Aquesta documentació ha d'incloure:  
- Per a tots els conceptes que impliquen un treball o activitat sobre el terreny: una memòria d'actuacions amb indicació de les activitats realitzades i resultats obtinguts, així com de les hectàrees cobertes per les actuacions. Les despeses per redacció de memòries, pressupostos i direcció i execució d'actuacions seran com a màxim el 4 % del pressupost.  
- Per a tots els conceptes subvencionables: un compte justificatiu del cost de les activitats realitzades que ha de contindre:  
- Grau de compliment de fites i objectius respecte dels fixats inicialment o, si escau, revisats.  
- Cost real de la mesura respecte del cost estimat inicialment o revisat.  
- Descripció de la mesura i la implementació de mecanismes de control aplicats en la seua execució.  
- Relació numerada per concepte de despesa o inversió de l'activitat, amb indicació de proveïdor, factura, import, data d'emissió i data de pagament, percentatge imputat, d'acord amb la memòria presentada.  
  
- Factures o documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en extracte bancari.  
- Quan l'import de la despesa subvencionable supere les quantitats establides en la Llei 9/2017, de 8 de novembre, de contractes del sector públic, el beneficiari ha de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, prestació del servei o lliurament del subministrament, llevat que per les característiques específiques no existisca en el mercat suficient nombre d'entitats que les realitzen, presten o subministren.  
  
3.2. Les despeses de personal es justificaran mitjançant la presentació de les nòmines, assegurances socials i els seus respectius justificants de pagament, així com una certificació signada per la persona responsable legal indicant el percentatge de dedicació assumit per cadascun dels treballadors imputats al projecte, que acredite que aquests no són despeses recurrents. A més, en el cas de persones contractades imputades al 100 % al projecte s'ha de presentar el seu contracte laboral.  
3.3. En el cas d'entitats locals es presentarà també un certificat de l'interventor, interventora o assimilat i resta de condicionants previstos en l'article 30 de la Llei 38/2003, de 17 de novembre, general de subvencions.  
3.4. Els ajuntaments hauran d'acreditar trobar-se al corrent de la seua obligació de retre comptes anuals davant el Síndic de Comptes, segons disposa l'article 199.4 de la Llei 8/2010, de 23 de juny, de règim local de la Comunitat Valenciana.  
4. Prèviament a la finalització dels treballs i la sol·licitud de pagament, el beneficiari està obligat a presentar el document de comunicació de finalització de treballs parcials (punt 2 d'aquesta base catorze) amb la finalitat de justificar que a 31 de desembre de 2023 la inversió realitzada supera el 30 % de la prevista. Aquesta comunicació haurà de presentar-la abans del 15 de gener de 2024 (com a data límit).  
5. Els beneficiaris hauran de procedir a la conservació de tots els documents justificatius i altra documentació concernent al finançament en format electrònic durant un període de 5 anys a partir de l'operació.  
  
6. Els beneficiaris estan obligats a facilitar quanta informació els siga requerida per la Intervenció General de la Generalitat, Sindicatura de Comptes o altres òrgans competents en matèria de fiscalització de la despesa.  
7. Les sol·licituds de pagament seran resoltes per la persona que ocupe la direcció general competent en espais naturals protegits de la Conselleria d'Agricultura, Desenvolupament Rural, Emergència Climàtica i Transició Ecològica.  
8. Una vegada presentada la documentació justificativa pel beneficiari, la Conselleria d'Agricultura, Desenvolupament Rural, Emergència Climàtica i Transició Energètica procedirà a la comprovació de la inversió en el termini màxim de sis mesos i procedirà a efectuar el pagament de l'ajuda en el termini màxim de tres mesos (tots dos terminis seran aplicable sempre que no s'excedisquen els terminis establits en l'article 69 i següents del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions). En tot cas, l'expedició per part del director general del corresponent certificat de comprovació i aprovació de justificant serà requisit previ per al pagament.  
9. El pagament es realitzarà amb una certificació prèvia per part del servei amb competència en aquestes ajudes segons la qual tant l'activitat com la despesa realitzada estan ben justificats.  
10. L'òrgan competent durà a terme els procediments i mecanismes oportuns que reduïsquen el risc de frau, corrupció i conflictes d'interessos, de conformitat amb l'article 22.2.e del Reglament (UE) 2021/241 del Parlament Europeu i del Consell i de l'article 129 del Reglament Financer (Reglament (UE, Euratom) 2018/1046 del Parlament Europeu i del Consell, de 18.07.2018) i es comprovarà l'emplenament per part dels qui participen en el procediment d'una declaració d'absència de conflicte d'interessos (Model IV.A de l'Ordre HFP/1030/2021, de 29 de setembre).  
11. No podrà realitzar-se el pagament de les ajudes mentre el beneficiari no es trobe al corrent en el compliment de les seues obligacions tributàries amb l'Administració i amb la Seguretat Social o mantinga deutes per resolució de procedència de reintegrament.  
12. Es poden sol·licitar abonaments a compte en els termes i condicions previstos en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Aquests pagaments parcials respondran al ritme d'execució de les accions subvencionades, abonant-se per quantia equivalent a la justificació presentada i sempre que la naturalesa i característiques de les accions permeta aquest fraccionament a l'efecte del seu pagament. En tot cas, haurà d'existir una coherència entre els abonaments i el ritme d'execució de les accions subvencionades. Aquests abonaments a compte es tramitaran a través del document de comunicació de finalització de treballs o de treballs parcials, de conformitat amb el punt 2 d'aquesta base catorzena.  
  
Base quinze. Obligacions i compromisos dels beneficiaris  
  
1. Els beneficiaris autoritzaran l'òrgan gestor del procediment per a consultar la següent informació:  
· Estar al corrent dels pagaments amb l'Agència Tributària, estatal i autonòmica.  
· Domicili i identitat fiscal davant l'Agència Estatal de l'Administració Tributària.  
· Estar al corrent de les obligacions amb la Tresoreria de la Seguretat Social.  
En cas de no autoritzar-se tals consultes, hauran d'aportar certificats acreditatius de les circumstàncies esmentades.  
2. D'acord amb el que es disposa en la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, la Administració podrà verificar l'exactitud de les dades de caràcter personal aportats per les persones interessades en l'àmbit dels fins de la convocatòria.  
Es consultarà, a més, les següents dades quan la persona sol·licitant faça constar en la sol·licitud que li són aplicables les circumstàncies que acrediten el corresponent document:  
· En el cas d'associacions: inscripció en el Registre d'Associacions..  
  
· Còpia de l'escriptura o document de constitució, acta fundacional o un altre document acreditatiu de la seua constitució, així com de les seues modificacions posteriors. En cas d'agrupacions, en els documents esmentats anteriorment hauran de recollir-se els noms i document identificatiu de les persones titulars que formen l'agrupació.  
· Còpia dels estatuts en el cas de fundacions i associacions sense ànim de lucre.  
En cas que les persones interessades s'oposen a la consulta, hauran d'indicar-ho i adjuntar els documents pertinents.  
3. Els beneficiaris hauran de complir les següents obligacions:  
a) Executar les actuacions subvencionades d'acord amb el reflectit en la memòria i la present resolució.  
b) Sotmetre's a les activitats de comprovació de la direcció general competent en espais naturals protegits i a les activitats de control de la Generalitat, Administració de l'Estat i Comissió Europea i aportar tota la informació i documentació que els siga requerida. La persona beneficiària estarà obligada a col·laborar en aquesta inspecció, proporcionant les dades requerides i facilitant l'accés als terrenys afectats al personal que realitze la inspecció.  
c) Disposar de llibres de comptabilitat, registres diligenciats i altres documents ben auditats en els termes de la legislació mercantil i sectorial exigibles, així com els estats comptables a partir de els quals es desprenga l'execució adequada objecte de la subvenció.  
d) Conservar tals documents justificatius de la recepció dels fons mentre aquests puguen ser  
objecte d'actuacions de comprovació i control.  
e) Acreditar la durabilitat de les inversions durant els cinc anys següents a comptar des de la data del pagament final de l'ajuda, de conformitat amb el que es disposa en l'article 71 del Reglament (UE) núm. 1303/2013, del Parlament Europeu i del Consell, de 17 de desembre.  
f) Per mitjà de l'acceptació de l'ajuda la persona titular d'aquesta es compromet a complir els següents terminis:  
· inicio dels treballs: entre l'1 de gener de 2021 i el 31 de desembre de 2023, que és la data límit de compromís de despesa.  
· execució de més del 30 % de la inversió prevista: 31 de desembre de 2023.  
· execució del 100 % de la inversió prevista: 31 de maig de 2026, excepte causa de força major que haurà d'estar justificada com cal. Sense perjudici de l'exempció de responsabilitat administrativa en aquest supòsit, serà procedent el reintegrament, total o parcial, de les quantitats que en cada cas puguen declarar-se percebudes indegudament, incrementades, si és el cas, amb l'interés de demora corresponent.  
Aquests terminis són els establits en el annex IV de l'acord de la Conferència Sectorial de Medi Ambient de 9 de juliol de 2021 i el apartat II de l'Acord de la Conferència Sectorial de Medi Ambient, de 20 de juny de 2022 que modifica aquest annex.  
g) Complir en tot moment la normativa ambiental i territorial corresponent a cada tipus d'obra i àmbit territorial. Es prestarà especial atenció a la corresponent a espais naturals protegits i a incendis forestals.  
S'haurà de complir el principi de «no causar un perjudici significatiu» (principi do no significant harm, DNSH) als objectius mediambientals recollits en l'article 17 del Reglament 2020/852 d'acord amb el que es disposa en el PRTR, durant totes les fases del disseny i execució del projecte de què es tracte.  
h) Complir la normativa laboral i del conveni sectorial de referència, així com la normativa de prevenció de riscos laborals i salut laboral.  
  
i) Complir amb les obligacions sobre informació i publicitat establides en la present resolució.  
j) Comunicar immediatament qualsevol eventualitat que es produïsca en el desenvolupament del projecte subvencionat i, especialment, quan es preveja la impossibilitat de complir la finalitat per a la qual va ser concedida la subvenció, la qual cosa implicarà la renúncia a tot o part d'aquesta.  
k) Comunicar per escrit a l'òrgan concedent l'obtenció d'altres subvencions, ingressos, ajudes o recursos per a la mateixa finalitat en el moment en el qual tinguen coneixement d'aqueix fet, amb la finalitat de evitar el doble finançament.  
l) La persona beneficiària de la subvenció haurà de guardar la traçabilitat de cadascuna de les actuacions realitzades, així com la corresponent documentació acreditativa d'aquestes. Se sotmetran a les mesures de control i auditoria recollides en el Reglament (UE) 2021/241, del Parlament Europeu i del Consell de 12 de febrer de 2021 i en el Reglament 2018/1046 del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió. En particular, hauran d'autoritzar la Comissió, a l'OLAF, al Tribunal de Comptes Europeu i, quan siga procedent, a la Fiscalia Europea a exercitar els drets que els reconeix l'article 129.1 del referit Reglament Financer.  
m) Conservar i custodiar els documents en les condicions i terminis establits de conformitat amb l'article 132 del Reglament (UE) 2018/1046 del Parlament Europeu i del Consell, de 18 de juliol de 2018.  
n) Complir l'objectiu, executar el projecte, realitzar l'activitat subvencionada i justificar-la en els termes i en els terminis establits en la Resolució de concessió, que es determinarà en atenció a la naturalesa i característiques del projecte.  
o) Justificar davant l'òrgan concedent, en els termes previstos en aquesta Resolució i altra legislació concordant, el compliment dels requisits i condicions, així com la realització de l'activitat i el compliment de la finalitat que determinen la resolució de concessió de la subvenció.  
p) Responsabilitzar-se de la fiabilitat i el seguiment de l'execució de les actuacions subvencionades de manera que puga conéixer-se en tot moment el nivell de consecució de cada actuació i de les fites i objectius que s'hagen establit sobre aquest tema.  
  
Base setze. Control, incompliment i reintegrament  
1. Aquestes ajudes seran objecte de les actuacions de comprovació, control i fiscalització.  
2. Tota alteració de les condicions tingudes en compte per a la concessió de la subvenció podrà donar lloc a la modificació de les resolucions de concessió. Així mateix, l'obtenció concurrent de subvencions atorgades per a la mateixa finalitat i objecte per altres administracions o ens públics o privats nacionals donarà lloc a una reducció proporcional en l'import de les subvencions.  
3. L'incompliment sobrevingut dels requisits exigits per a la concessió de la subvenció o la no execució total de les inversions, amb independència d'altres responsabilitats en què haguera pogut incórrer la persona beneficiària, donarà lloc a la pèrdua del dret a la subvenció concedida, amb l'obligació de reembossar les quantitats ja percebudes, incrementades amb els interessos de demora establits legalment.  
  
En cas d'incompliments parcials, l'autoritat competent el graduarà i la seua repercussió en la pèrdua parcial de la subvenció concedida i en l'obligació de reembossament parcial de les quantitats abonades més els interessos de demora. No obstant això, si l'incompliment afecta a la no execució parcial de les inversions, es procedirà a la pèrdua del dret a la subvenció per la quantia corresponent a la part no executada en termini i, si s'hagueren realitzat pagaments parcials en funció de comprovacions i recepcions parcials de la inversió, aquests tindran la consideració de definitius.  
En cas d'incompliment de les obligacions de «no causar mal significatiu al medi ambient», procedirà el reintegrament total o parcial de les quantitats percebudes per l'entitat beneficiària en funció de l'abast de l'incompliment. Així mateix, procedirà el reintegrament de les quantitats percebudes, així com l'exigència de l'interés de demora des del moment del pagament de la subvenció, en els altres supòsits previstos en l'article 37.1 de la Llei 38/2003, de 17 de novembre, inclòs l'incompliment total o parcial de l'activitat subvencionada o dels objectius previstos.  
4. La Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes.  
5. En qualsevol cas, serà aplicable el que es disposa en matèria de control financer, reintegrament d'infraccions i sancions administratives en la Llei 1/2015, de 6 de febrer, de la Generalitat, d'hisenda pública, del sector públic instrumental, en la Llei 38/2003, de 17 de novembre, general de subvencions.  
6. En l'article 36 de la Llei 38/2003 es determinen les causes d'invalidesa de la resolució de concessió de les ajudes, amb la corresponent obligació de devolució per part del beneficiari d'aquestes ajudes.  
  
7. Control dels abonaments a compte: La part executada fins al 30 de setembre de l'any en curs serà abonada prèvia presentació de la comunicació de finalització de treballs o de treballs parcials (apartat 12 de la base catorze) en el termini màxim dels 15 dies següents al 30 de setembre, a excepció de l'any 2024 que haurà de realitzar-se abans del 15 de gener de 2024 conformement amb l'apartat 4 de la base catorze.  
  
D'acord amb l'article 171.5 de la Llei 1/2015, en tractar-se d'ajudes dirigides a administracions públiques de caràcter territorial, queden exonerats de la constitució de garanties. Aquesta excepció no s'aplicarà als beneficiaris que no siguen administracions públiques.  
Quant al reintegrament dels pagaments fraccionats, s'aplicaran les mateixes normes de reintegrament de la present base.  
  
Base dèsset. Transparència, subministrament d'informació i dades obertes  
1. Els subjectes beneficiaris de la subvenció hauran de complir les obligacions de transparència establides en la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i en l'article 18 de la Llei 38/2003, de 17 de novembre, general de subvencions.  
2. En particular, les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En concret, hauran de publicar en els termes establits en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep. Aquesta informació s'haurà de publicar a partir de l'any següent a aquell en el qual s'hagen superat els límits establits i haurà de mantindre's publicada durant almenys quatre anys naturals.  
  
3. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
4. Les entitats o persones beneficiàries de subvencions estan obligades a subministrar a l'òrgan concedent, amb requeriment previ, tota la informació que siga necessària per al compliment per aquesta de les obligacions descrites en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que el mateix haguera sigut atés, l'òrgan que ha realitzat el requeriment podrà acordar, amb advertiment i audiència a la persona interessada, la imposició de multes coercitives en els termes previstos en l'article 5 de la Llei 1/2022, de 13 d'abril.  
  
5. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Base díhuit. Informació relativa al tractament de dades de caràcter personal  
1. La gestió de les ajudes comporta el tractament de dades de caràcter personal, i cal complir-se amb les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es disposa en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte del tractament de dades de caràcter personal cal informar de:  
a) Nom del tractament: Ajudes en matèria de medi natural.  
b) Responsable del tractament: Persona titular de la sotssecretaria de la conselleria competent en matèria de medi ambient.  
c) Finalitat del tractament: Tramitació d'ajudes en matèria de medi natural.  
d) Exercici de drets: Les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es disposa en la següent adreça d'internet: sede.gva.es/va/proc19970.  
e) Reclamacions: Sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es disposa en la següent adreça d'internet: sede.gva.es/va/proc22094, sense perjudici de la possibilitat de reclamar davant l'Agència Espanyola de Protecció de Dades.  
f) Es pot obtindre informació més detallada en el següent enllaç: https://agroambient.gva.es/va/registre-de-tractaments.  
3. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar-los de les següents circumstàncies:  
a) La comunicació d'aquestes dades a l'Administració per al seu tractament en l'àmbit de les seues competències i d'acord amb les finalitats del procediment.  
b) La possibilitat que l'Administració realitze consultes relacionades amb les seues dades per a comprovar, entre altres coses, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver recaptat aquesta autorització, la qual estarà disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que l'assisteixen en relació amb el tractament de les seues dades personals.  
  
Base dinovena. Publicitat i difusió  
1. Per a la difusió que escau de l'origen de la subvenció els beneficiaris faran constar en les actuacions que s'executen sota el PRTR (incloent qualsevol documentació o publicació de qualsevol índole i suport, actuació de comunicació o visibilitat, premis i publicitat) que són finançades per la Unió Europea, Next Generation EU (Mecanisme per a la Recuperació i Resiliència), i caldrà mostrar el logotip oficial del pla, a més de l'emblema de la Unió Europea.  
2. El format s'ajustarà al que s'estableix en el «Manual de Marca del Pla de Recuperació, Transformació i Resiliència», confeccionat per la Secretaria d'Estat de Comunicació de la Presidència del Govern.  
  
3. Quan l'entitat beneficiària incloga el seu propi logotip o el d'altres entitats finançadores del projecte, el del Fons Europeu i el de la Comunitat Valenciana hauran de figurar amb la mateixa grandària i en les mateixes condicions de visibilitat.  
4. D'acord amb el que s'estableix en l'article 18 de la Llei 38/2003, de 17 de novembre, general de subvencions, es procedirà a registrar la convocatòria i la seua resolució en la Base de Dades Nacional de Subvencions i a publicar en la pàgina web la informació a què es refereix en la Llei 1/2022, de 13 d'abril, de la Generalitat, de transparència i bon govern de la Comunitat Valenciana o normativa reguladora que la substituïsca.  
5. L'Administració de la Generalitat ha de publicar, com a mínim, en les seues pàgines web, de manera actualitzada i estructurada, la informació relativa a les subvencions públiques concedides amb indicació del seu import objectiu i finalitat, així com les persones o entitats beneficiàries, segons el que es disposa en l'apartat 1 de l'article 9 de l'esmentada Llei 1/2022, de 13 d'abril, de la Generalitat, de transparència i bon govern de la Comunitat Valenciana o normativa reguladora que la substituïsca.  
Els receptors de finançament de la Unió Europea han d'esmentar l'origen d'aquest finançament i garantir la seua visibilitat, en particular quan promoguen les actuacions subvencionables i els seus resultats, facilitant informació coherent, efectiva i proporcionada dirigida a múltiples destinataris, inclosos els mitjans de comunicació i el públic. Així, han de fer esment de l'origen d'aquest finançament, amb la visibilitat que cal donar-li, quan siga procedent, mitjançant l'emblema de la Unió i una declaració de finançament adequat que indique «finançat per la Unió Europea Next Generation EU».  
En tot cas, per a aquesta línia de subvenció, les mesures d'informació, comunicació i publicitat de les actuacions (cartells informatius, plaques, publicacions impreses i electròniques, material audiovisual, pàgines web, anuncis i insercions en premsa, certificats, etc.), hauran d'incloure els següents logotips:  
a. L'emblema de la Unió Europea, al costat del qual s'inclourà el text «Finançat per la Unió Europea Next Generation EU», disponible en https://planderecuperacion.gob.es/identidad-visual. Aquest emblema haurà de mostrar-se almenys de forma tan prominent i visible com els altres logotips.  
b. El logotip del PRTR, disponible en l'adreça https://planderecuperacion.gob.es/identidad-visual. El format s'ajustarà al que s'estableix en el Manual de Marca del PRTR (maig 2021) confeccionat per la Secretaria d'Estat de Comunicació de la Presidència del Govern.  
  
c. El logotip institucional de la Generalitat Valenciana, disponible en https://presidencia.gva.es/va/manuales-corporativos  
d. El logotip del Programa MaB.  
La inclusió dels logotips haurà de figurar amb la mateixa grandària i en les mateixes condicions de visibilitat.  
Les persones beneficiàries seran les responsables de la realització d'aquestes actuacions. La senyalització ha de mantindre's i conservar-se en condicions llegibles durant, almenys, dos anys a partir de la seua implantació.  
  
Base vint. Lluita contra el frau  
1. Durant totes les fases del procés de gestió de les ajudes, la Generalitat Valenciana aplicarà mecanismes suficients per a reduir, previndre, detectar i corregir el risc de frau, la corrupció i els conflictes d'interessos (talés com l'abstenció i la recusació), d'acord amb les instruccions aplicables a la gestió del PRTR.  
Les Entitats beneficiàries han de tindre un comportament antifrau i col·laborar amb qualsevol altra Administració per a evitar comportaments fraudulents en la societat.  
2. Qualsevol persona que tinga coneixement de fets que pogueren ser constitutius de frau, corrupció o irregularitat en relació amb projectes o operacions finançades totalment o parcialment amb càrrec a fons procedents de la Unió Europea en el marc de qualsevol de les convocatòries per a la concessió d'ajudes objecte d'aquestes bases, podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat al tal efecte per aquest Servei en l'adreça següent adreça web: https://www.igae.pap.hacienda.gob.es/sitios/igae/es-ES/Paginas/denan.aspx. Aquesta comunicació es realitzarà en els termes establits en la Comunicació 1/2007, de 3 d'abril, del mencionat Servei.  
  
3. L'article 6, apartat 1, de l'Ordre HFP/1030/2021, de 29 de setembre, per la qual es configura el sistema de gestió del PRTR, amb la finalitat d'acomplir les obligacions que l'article 22 del Reglament (UE) 241/2021 del Parlament Europeu i del Consell, de 12.02.2021, imposa en relació amb la protecció dels interessos financers de la Unió com a persona beneficiària dels fons de l'MRR, que tota entitat executora que participe en l'execució de les mesures del PRTR haurà de disposar d'un «Pla de mesures antifrau» que li permeta garantir i declarar que, en el seu respectiu àmbit d'actuació, els fons corresponents s'han utilitzat de conformitat amb les normes aplicables, en particular, pel que fa a la prevenció, detecció i correcció del frau, la corrupció i els conflictes d'interessos.  
  
Amb caràcter general i d'acord amb les normes establides per a la prevenció del frau de la Conselleria d'Agricultura, Desenvolupament Rural, Emergència Climàtica i Transició Ecològica, https://agroambient.gva.es/documents/789124320/290015594/Plan+antifraude+CADET.pdf/f639 6589-1bd8-df7c-77f3-34be9b517263't=6457035206139, totes les persones que intervinguen en el procediment i verificació del compliment de condicions reforçaran la seua implicació en aquest objectiu a través d'una declaració d'absència de conflicte d'interessos, comprometent-se a mantindre-la actualitzada en el cas que es modifique la situació respecte de la declaració original, motiu que els impedirà participar en el procediment. A aquest efecte, s'utilitzarà el model establit en l'annex IVA de l'Ordre HFP/1030/2021, de 29 de setembre. En cas d'existir conflicte d'interessos o causa d'abstenció, la persona afectada haurà d'abstindre's d'intervindre en aquestes actuacions i s'actuarà conforme a el que es disposa en el Pla de mesures antifrau, corrupció i conflictes d'interés que s'estableix en l'article 6 de l'Ordre HPF/1030/2021, de 29 de setembre.